ZAPISNIK 
18. sjednice Vijeća Mjesnog odbora Čučerje održane u
srijedu, 09. studenog 2022. u 19,00 sati
u objektu DVD Čučerje, Trg S. Marije Čučerske 3
Prisutni članovi: Lucija Gegić, Stjepan Pintur, Alen Šušković, Leona Šafran, Kristijan Marković
Sjednicom predsjedava Stjepan Pintur.

Zapisnik vodi Lucija Gegić. 
Sjednica je počela u 19:00
Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 18. sjednicu Vijeća Mjesnog odbora Čučerje.

Bez rasprave,  jednoglasno (5 „za“)  Vijeće prihvaća tekst zapisnika 17. sjednice, održane 20.Listopada 2022., bez izmjena.
Predsjednik daje na glasovanje dnevni red koji je upućen uz poziv za 18. sjednicu Vijeća Mjesnog odbora Čučerje, nakon čega je predloženi dnevni red, jednoglasno prihvaćen (5 „za“) i glasi:
D N E V N I    R E D:
1. Prijedlog plana malih komunalnih akcija Mjesnog odbora Čučerje u 2023. – donošenje zaključka;
2. Prijedlozi radova na održavanju nerazvrstanih cesta Mjesnog odbora Čučerje u 2023. – donošenje zaključka;
3. Prijedlozi radova na održavanju javnih zelenih površina Mjesnog odbora Čučerje u 2023. – donošenje zaključka;
4. Zahtjev stranke, prijedlog za održavanje puta – donošenje zaključka
5. Zahtjev građana za dovoz pitke vode – donošenje zaključka
6. Zahtjev građana, prijedlog za rješavanje problema vibracije prilikom prometovanja vozila – donošenje zaključka
7. Predstavke građana -donošenje zaključka
8. Pitanja, prijedlozi i odgovori
Dnevni red je jednoglasno prihvaćen.
AD 1.Prijedlog plana malih komunalnih akcija Mjesnog odbora Čučerje u 2023. – donošenje zaključka
U raspravi sudjeluju svi nazočni članovi Vijeća.

Vijeće jednoglasno (5 „za“) donosi
ZAKLJUČAK
O prijedlogu Plana malih komunalnih akcija Mjesnog odbora Čučerje u 2023.
Prihvaća se plan malih komunalnih akcija Mjesnog odbora Čučerje u 2023.

AD 2. Prijedlozi radova na održavanju nerazvrstanih cesta Mjesnog odbora Čučerje u 2023. – donošenje zaključka;
U raspravi sudjeluju svi nazočni članovi Vijeća.

Vijeće jednoglasno (5 „za“) donosi
ZAKLJUČAK

o prijedlozima radova na održavanju nerazvrstanih cesta

Mjesnog odbora Čučerje

Predlaže se da se u okviru djelatnosti održavanja nerazvrstanih cesta u Planu malih komunalnih akcija Mjesnog odbora Čučerje u 2023. izvedu sljedeći radovi – uređivanja/asfaltiranja: 

1. Čučerska cesta - Prigorska

2. Ulica Marije Snježne od kućnog broja 92 do 112 i 94-108 ukupno 200 m

3. Ulica Lepušići od kućnog br. 34 do kraja 180 m

4. Trstenik prema trafostanici MP put kč. 4570 100 m

5. Ulica Drenja kbr.30, 32, 53 80 m

6. Trstenik kbr. 44  400 m

7. Keleminci 32-42 60 m

8. Vinišče  nastavak 400 m

9. Trstenik kbr.95 do 135 300 m

10. Kamenščica - prema Budakima 800 m (Mrtvečki klanjec)

11. Cekovići 150 m

12. Keleminci - Medvedski breg prema plesu 100 m

13. Rekonstrukcija mosta Prigorska ulica - nogostup na mostu

14. Rekonstrukcija mosta Prigorska – Kuntići

15. Nasipavanje puta na kč.3098/1 ko. Čučerje

AD 3. Prijedlozi radova na održavanju javnih zelenih površina Mjesnog odbora Čučerje u 2023. – donošenje zaključka
U raspravi sudjeluju svi nazočni članovi Vijeća.

Vijeće jednoglasno (5 „za“) donosi
    ZAKLJUČAK

o prijedlozima radova na održavanju javnih  zelenih površina

Mjesnog odbora Čučerje

Vijeće  Mjesnog odbora Čučerje predlaže da se u okviru djelatnosti javnih zelenih površina, Plana malih komunalnih akcija Mjesnog odbora Čučerje u 2023. izvedu radovi održavanja zelenih površina na slijedećim lokacijama:

1.OŠ Čučerje okoliš i zelene površine oko igrališta kč.587/1,587/2,4/1, 3,1,6,2,8,

   7,11,10

2.Atletska staza 656/1, 656/4, dječje igralište  Medvedski breg, Marije Sniježne

3. objekt mjesne samouprave, zelena površina  kč.62/1,63

4. Dječji vrtić Kolibri - podružnica Čučerje park i livada iznad vrtića  kč.83,84

AD. 4. Zahtjev građana, prijedlog za uređivanje puta – donošenje zaključka

U raspravi sudjeluju svi nazočni članovi Vijeća.

Vijeće jednoglasno (5 „za“) donosi
    ZAKLJUČAK

O prijedlogu uređivanja puta na kč.3098/1 ko. Čučerje
I. Vijeće Mjesnog odbora Čučerje razmotrilo je zahtjev gđe. Ristić Biserke iz Zagreba, Kuntići 38 A vezano za prijedlog uređivanja puta na kč.3098/1 ko. Čučerje.
II. Vijeće Mjesnog odbora Čučerje predlaže da se navedeni zahtjev uvrsti u Plan malih komunalnih akcija Mjesnog odbora Čučerje u 2023., pod radove na održavanju nerazvrstanih cesta Mjesnog odbora Čučerje.
AD 5. Zahtjev građana za dovoz pitke vode – donošenje zaključka

U raspravi sudjeluju svi nazočni članovi Vijeća.

Vijeće jednoglasno (5 „za“) donosi
    ZAKLJUČAK

O prijedlogu dovoza pitke vode cisternom

I. Vijeće Mjesnog odbora Čučerje razmotrilo je zahtjev gdina. Borne Škovrana iz Zagreba, Bokanjščica kbr. 6 vezano za dovoz pitke vode cisternom.

II. Odobrava se dovoz pitke vode od 8 m³ gdinu. Borni Škovranu na adresu Bokanjščica  kbr. 6.

III. Ovaj Zaključak dostavlja se Vijeću Gradske četvrti Gornja Dubrava na daljnje postupanje.

AD.6. Zahtjev građana, prijedlog za rješavanje problema vibracije prilikom prometovanja vozila – donošenje zaključka
U raspravi sudjeluju svi nazočni članovi Vijeća.

Vijeće jednoglasno (5 „za“) donosi
    ZAKLJUČAK

O prijedlogu rješavanja problema odvoza otpada na području Mjesnog odbora Čučerje

I. Vijeće Mjesnog odbora Čučerje razmotrilo je zahtjev gđe. Mile Grgić iz Zagreba, Žuglići 23 vezano za problem vibracija prilikom prolaska kamiona.
II. Ovaj Zaključak dostavlja se u Zagrebački Holding d.o.o., Podružnica Čistoća na daljnje postupanje.

AD. 7. Predstavke građana, Zahtjev vlasnika parcela  za formiranjem nastavka puta    k. č. 7753 ko. Čučerje Novo - donošenje zaključka

U raspravi sudjeluju svi nazočni članovi Vijeća.

Vijeće jednoglasno (5 „za“) donosi
ZAKLJUČAK

O prijedlogu za formiranje nastavka puta kč. 7753 k.o. Čučerje

Vijeće Mjesnog odbora Čučerje predlaže da svi vlasnici parcela preko kojih treba formirati nastavak puta kč. 7753 K.o. Čučerje novo  moraju tražiti ponovno geodetsku izmjeru te se usuglasiti  da put prelazi preko rubnih dijelova njihovih čestica.

AD. 8. Pitanja, prijedlozi i odgovori
Predsjednik nas obavještava o tekućim pitanjima i problemima.
KLASA: 024-08/22-003/2257

URBROJ: 251-13-11-5/004-22-2
Zagreb, 09. studenoga 2022.

Predsjednik
Vijeća Mjesnog odbora
Čučerje

 Stjepan Pintur, v.r.
